open-index/open-wikipedia-markdown huggingface dataset:
ทับสมิงคลา

***ทับสมิงคลา*** เป็นภาพยนตร์ไทย ถ่ายทำด้วยฟิล์ม 16 มม. พากย์สด จากบทประพันธ์และบทภาพยนตร์ของ เศก ดุสิต สร้างโดยบริษัทวชิรนทร์ภาพยนตร์ที่มิตร ชัยบัญชาร่วมเปิดบริษัทกับเพื่อน และซื้อลิขสิทธิ์ อินทรีแดงตอนที่ 6 คือ *ทับสมิงคลา* กำกับการแสดงโดย วิน วันชัย นำแสดงโดย มิตร ชัยบัญชาและอมรา อัศวนนท์ และได้เศก ดุสิตมาทำหน้าที่เขียนบทภาพยนตร์ชุดนี้เป็นครั้งแรก ภาพยนตร์ออกฉายเมื่อวันที่ 21 ธันวาคม พ.ศ. 2505 ที่โรงภาพยนตร์เอ็มไพร์ ประสบความสำเร็จในด้านรายได้เกินกว่าหนึ่งล้านบาท ปัจจุบันมีการค้นพบกากฟิล์มทั้งสิ้น 3 ม้วนของภาพยนตร์เรื่อง อินทรีแดง ตอน ทับสมิงคลา โดย **คุณมนัส กิ่งจันทร์** จากช่องยูทูบ **"ชุมทางหนังไทย"** และคณะได้บังเอิญค้นพบกากฟิล์มจากม้วนหนังกว่า 100 ม้วนซึ่งรับมอบจาก **คุณสาคร เขจรนิตย์** อดีตเจ้าของบริการฉายหนัง รุ่งนครหนังบ้านเฮา อำเภอนามน จังหวัดกาฬสินธุ์ เมื่อวันเสาร์ที่ 5 กุมภาพันธ์ พ.ศ. 2565 ซึ่งกากฟิล์มผ่านการฉายอย่างหนักจนเกิดความเสียหาย แต่ยังสามารถฉายได้จนจบเรื่องขาดเพียงบทพากย์หนังที่ยังหาไม่ได้ ในการรับมอบฟิล์มครั้งนี้นอกจากจะได้พบกับกากฟิล์มภาพยนตร์เรื่อง อินทรีแดง ตอน ทับสมิงคลา แล้วทางคณะยังได้ค้นพบกากฟิล์มของภาพยนตร์เรื่อง วิมานไฟ ฉบับปี พ.ศ. 2512 ซึ่งอาจจะเป็นกากฟิล์มหนังแบบเต็มเรื่อง และ กากฟิล์ม 16 มม. พากย์เสียงในฟิล์มของภาพยนตร์เรื่อง เพชรพระอุมา ซึ่งเป็นหนัง 35 มม. ซูเปอร์สโคป พากย์เสียงในฟิล์ม แต่ค้นพบเพียงแค่ม้วนเดียว

ภาพยนตร์มีเนื้อเรื่องเกี่ยวกับอินทรีแดงที่ตามล่าทำลายล้างแก๊งงูทับสมิงคลา ไปพร้อมกับ ร้อยโท เทอด ธรรมรักษ์ (อนุชา รัตนมาลย์) และนักสืบสาวจากฮ่องกง ลี่หยิน (อุษา อัจฉรานิมิตร) โดยมีพร ไพโรจน์ รับบทหมวดชาติเหมือนเดิม แต่ผู้รับบทเป็นสารวัตรมนตรีคือ จรูญ สินธุเศรษฐ์

## นักแสดง

## อ้างอิง

หมวดหมู่:ภาพยนตร์โลดโผนไทย
หมวดหมู่:ภาพยนตร์ไทยที่ออกฉายในปี พ.ศ. 2505
หมวดหมู่:อินทรีแดง
หมวดหมู่:ภาพยนตร์ไทยในคริสต์ทศวรรษ 1960
หมวดหมู่:ภาพยนตร์อาชญากรรมไทย
หมวดหมู่:ภาพยนตร์รหัสคดีไทย
หมวดหมู่:ภาพยนตร์ที่กำกับโดย วิน วันชัย
หมวดหมู่:ภาพยนตร์ภาษาไทยในคริสต์ทศวรรษ 1960
หมวดหมู่:ภาพยนตร์ชุดอินทรีแดง
อวสานอินทรีแดง

***อวสานอินทรีแดง*** เป็นภาพยนตร์ไทยแนวโลดโผน อาชญากรรม รหัสคดี ขนาด 16 มม. พากย์เสียงสด จากบทประพันธ์ของเศก ดุสิต สร้างโดยดุสิตภาพยนตร์ กำกับโดยครูเนรมิต นำแสดงโดยมิตร ชัยบัญชา รับบทอินทรีแดงคู่กับ เพชรา เชาวราษฎร์ เข้าฉายครั้งแรกเมื่อวันที่ 21 ธันวาคม พ.ศ. 2506 ที่โรงภาพยนตร์ศาลาเฉลิมกรุง

## เรื่อง
เรื่องราวกล่าวถึง อินทรีแดง หรือ โรม ฤทธิไกร (มิตร ชัยบัญชา) วีรบุรุษลึกลับที่ต้องเผชิญหน้ากับองค์กรอาชญากรร้าย โบว์ดำ ซึ่งมี นายรำเพย พัฒนา เป็นหัวหน้าใหญ่ ขณะเดียวกันเขายังตกเป็นผู้ต้องหาที่ถูกไล่ล่าจากเจ้าหน้าที่ตำรวจ นำโดย สารวัตรมนตรี เสรีกุล (จรูญ สินธุเศรษฐ์) และ หมวดชาติ วุฒิไกร (พร ไพโรจน์) นอกจากนี้ โรมยังต้องรับมือกับ ธำรงค์ จันทร์ฉาย (ประจวบ ฤกษ์ยามดี) นักสืบผู้จบจากสกอตแลนด์ยาร์ด ซึ่งมีความแค้นส่วนตัวกับอินทรีแดง จากเหตุการณ์ที่อินทรีแดงบุกเข้าไปยังบ้าน นายอำนวย อาของธำรงค์ ซึ่งเป็นพวกเดียวกับโบว์ดำ สถานการณ์ยิ่งซับซ้อนขึ้นเมื่อ พงษ์ (สีเทา) ช่างภาพหนังสือพิมพ์ บังเอิญถ่ายภาพโรมในขณะสวมชุดอินทรีแดงโดยไม่ปิดบังใบหน้า ทำให้ฟิล์มภาพถ่ายม้วนสำคัญกลายเป็นเป้าหมายการแย่งชิง ทั้งจากอินทรีแดงเองและองค์กรโบว์ดำที่ต้องการเช่นเดียวกัน

ในที่สุด โรมในคราบอินทรีแดง ก็ร่วมมือกับ วาสนา (เพชรา เชาวราษฎร์), สุนทรี (เยาวเรศ นิศากร) น้องสาวของธำรงค์, โฉมฉาย (ปรียา รุ่งเรือง) อดีตสมาชิกคนหนึ่งขององค์กร รวมถึง ติงหยง สมาชิกของโบว์ดำ ผนึกกำลังกับนักสืบธำรงค์และเจ้าหน้าที่ตำรวจ จนสามารถกวาดล้างองค์กรอาชญากรรม โบว์ดำ ได้สำเร็จ

ภายหลังภารกิจสิ้นสุด โรมได้ประกาศยุติบทบาท อินทรีแดง และเปิดเผยความจริงว่าแท้จริงแล้วเขาคือ ร้อยตำรวจโทโรม ฤทธิไกร ขณะเดียวกัน ฟิล์มภาพถ่ายที่เคยเป็นชนวนความขัดแย้ง เมื่อนำไปล้างกลับพบว่าเป็นเพียงฟิล์มธรรมดา ไม่ได้มีหลักฐานสำคัญใด ๆ

## นักแสดง
* มิตร ชัยบัญชา รับบท โรม ฤทธิไกร/อินทรีแดง
* เพชรา เชาวราษฎร์ รับบท วาสนา เทียนประดับ
* พร ไพโรจน์ รับบท ร้อยตำรวจโทชาติ วุฒิไกร

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์โลดโผนไทย
หมวดหมู่:ภาพยนตร์ไทยที่ออกฉายในปี พ.ศ. 2506
หมวดหมู่:ภาพยนตร์ที่กำกับโดย อำนวย กลัสนิมิ
หมวดหมู่:อินทรีแดง
หมวดหมู่:ภาพยนตร์ไทยในคริสต์ทศวรรษ 1960
หมวดหมู่:ภาพยนตร์ชุดอินทรีแดง
หมวดหมู่:ภาพยนตร์ภาษาไทยในคริสต์ทศวรรษ 1960
หมวดหมู่:ภาพยนตร์อาชญากรรมไทย
หมวดหมู่:ภาพยนตร์รหัสคดีไทย
บล็อกเฮด

**บล็อกเฮด** (Blockhead) ชื่อจริง **เจมส์ "แอนโทนี่" ไซมอน** เป็นโปรดิวเซอร์เพลง ฮิบฮอบชาวอเมริกัน มีฐานในย่านแมนฮัตตันในเมืองนิวยอร์ก แล้วก็เขาก็ได้ไปเซ็นสัญยากับค่ายเพลง นินจาจูน ต่อมาก็ได้จำหน่ายขายผลงานอัลบั้ม Music by Cavelight

### อัลบั้ม
* *[[Music by Cavelight]]* (Ninja Tune, 2004)
* *[[Downtown Science (album)|Downtown Science]]* (Ninja Tune, 2005)
* *[[Uncle Tony's Coloring Book]]* (Ninja Tune, 2007)
* *The Music Scene* (Ninja Tune,  2010)

### ซิงเกิลและอีพี
* *Insomniac Olympics* (Ninja Tune, 2003)
* *Sunday Seance/Jet Son* (Ninja Tune,  2004)
* *Expiration Date* (Ninja Tune, 2005)
* *Alright* (Ninja Tune,  2006)

## แหล่งข้อมูลอื่น
*ประวัติศิลปินบล็อกเฮดที่เว็บไซต์นินจาจูน

หมวดหมู่:นักดนตรีชาวอเมริกัน
หมวดหมู่:ศิลปินสังกัดนินจาจูน
หมวดหมู่:บุคคลจากนครนิวยอร์ก
ฟังก์ชันจำนวนเต็มใกล้สุด

thumb|กราฟของฟังก์ชันจำนวนเต็มใกล้สุด
**ฟังก์ชันจำนวนเต็มใกล้สุด** () คือฟังก์ชันที่ให้ค่าจำนวนเต็มสำหรับจำนวนจริง *x* ใด ๆ เขียนสัญกรณ์แทนได้หลายอย่างเช่น [*x*], ||*x*||, ⌊*x*⌉, nint (*x*), หรือ round (*x*) เป็นต้น และเพื่อไม่ให้เกิดความกำกวมเมื่อดำเนินการบนจำนวนเต็มครึ่ง (จำนวนเต็มที่บวก 0.5) ฟังก์ชันนี้จึงนิยามให้มีค่าไปยังจำนวนคู่ที่ใกล้เคียงที่สุด ตัวอย่างในกรณีนี้เช่น
* [1.5] = 2
* [2.5] = 2
* [3.5] = 4
* [4.5] = 4

ฟังก์ชันนี้สามารถขยายแนวคิดไปบนจำนวนเชิงซ้อน เป็นการใช้ฟังก์ชันนี้กับส่วนจริงและส่วนจินตภาพพร้อมกัน เช่นจำนวนเชิงซ้อน  เมื่อ *a* และ *b* เป็นจำนวนจริง เราจะได้ว่า 

ฟังก์ชันนี้เป็นแนวปฏิบัติทางเลขคณิตของการปัดเศษ โดยเฉพาะการปัดเศษเลขคู่ (round-to-even)

## ดูเพิ่ม
* ฟังก์ชันพื้นและฟังก์ชันเพดาน

## อ้างอิง

หมวดหมู่:ฟังก์ชันพิเศษมูลฐาน
หมวดหมู่:สัญกรณ์คณิตศาสตร์
หมวดหมู่:ภาวะคู่หรือคี่
อลิสัน โกลด์แฟรป

**อลิสัน โกลด์แฟรป** ()  13 พฤษภาคม ค.ศ. 1966
เป็นนักร้อง นักแต่งเพลงชาวอังกฤษ และเป็นคู่ดูโอจากวงโกลด์แฟรป และเคยร่วมงานกับวงออร์บิทัลมาก่อน

## แหล่งข้อมูลอื่น
*Last.FM: Alison Goldfrapp group 
*Alison Goldfrapp interview 
*Myspace Page

หมวดหมู่:นักร้องอังกฤษ
หมวดหมู่:ชาวอังกฤษเชื้อสายเยอรมัน
หมวดหมู่:บุคคลจากลอนดอนโบโรเอนฟีลด์
โกลด์แฟรป

**โกลด์แฟรป ** ()  เป็นวงดนตรีอีเลกโทรนิกจากอังกฤษ ก่อตั้งในลอนดอน ตั้งแต่ พ.ศ. 2542 ประกอบด้วยสมาชิกด้วย อลิสัน โกลด์แฟรป (ร้องนำ / ซินธิไซเซอร์) และ วิล เกรโกรี (ซินธิไซเซอร์) โดยมีอัลบั้มแรกคือ Felt Mountain และ Black Cherry

## อัลบั้ม
**[[Felt Mountain]]* (2000)
**[[Black Cherry (album)|Black Cherry]]* (2003)
**[[Supernature (Goldfrapp album)|Supernature]]* (2005)
**[[Seventh Tree]]* (2008)

## ซิงเกิล
*"Lovely Head" (2000) 
*"Utopia" (2000) 
*"Human" (2001) 
*"Utopia (Genetically Enriched)" (2001) 
*"Pilots (On a Star)"/"Lovely Head" (2001) 
*"Train" (2003) 
*"Strict Machine" (2003) 
*"Twist" (2004)
*"Black Cherry" (2004)
*"Strict Machine '04" (2004)
*"Ooh La La" (2005)
*"Number 1"  (2005)
*"Ride a White Horse"  (2006)
*"Fly Me Away" (2006)
*"Satin Boys, Flaming Chic" (2006)
*"A&E" (2008)
*"Happiness" (2008)
*"Caravan Girl" (2008)
*"Clowns"(2008) 

## แหล่งข้อมูลอื่น
*Official website
*Official German website

หมวดหมู่:กลุ่มดนตรีอิเล็กทรอนิกส์สัญชาติอังกฤษ
หมวดหมู่:กลุ่มดนตรีจากลอนดอน
แฮลเซี่ยน (เพลงออร์บิทัล)

**แฮลเซี่ยน** (Halcyon) เป็น ซิงเกิลของวงออร์บิทัล ออกจำหน่าย ในปี พ.ศ. 2535 ร่วมกับแซมเปิลเพลงของ เคิร์สตี้  ฮอว์คชอว์ ใช้แซมเปิลเพลง "It's a Fine Day" ของ Opus III ในปี 1992 ซึ่งเป็นเพลงของ เคิร์สตี้  ฮอว์คชอว์ด้วย และอยู่ในอัลบั้มรวมเพลงของวงออร์บิทัลด้วย ในอัลบั้ม Work 1989-2002 

ภายหลังได้มีการบันทึกเสียงใหม่อีกครั้งและออกจำหน่ายใหม่ในปี พ.ศ. 2536 โดยใช้ชื่อว่า  "แฮลเซี่ยน + ออน + ออน" ("Halcyon + on + on" ) บรรจุในผลงานอัลบั้มของออร์บิทัลชุดบราวน์อัลบั้ม (Brown Album) และยังเป็น เพลงประกอบภาพยนตร์เรื่อง  นักสู้เหนือมนุษย์ (Mortal Kombat) ในปี 1995 และ ภาพยนตร์เรื่องแฮกเกอร์ส์ (Hackers) เป็นต้น

## มิวสิกวิดีโอ

ส่วนมิวสิกวิดีโอก็จะเป็นมิวสิกวิดีโอโดยจะเพลงแฮลเซี่ยนฉบับ 1992 เกี่ยวกับแม่บ้านวัยกลางที่กำลังล้างจานอยู่ห้องครัว และเธอก็ได้ทิ้งกระเป๋าเล็กใส่ในอ่างล้างจาน ตอนที่กำลังค้นหาจดหมายเธอก็ได้หันไปมองอ่างล้างจานเธอก็เห็นเด็กอยู่ตรงข้างๆอ่างล้างจานแล้วเธอก็ได้เอาแต่มองและยิ้มใส่อางล้างจานและเธอก็ได้เห็นคนอยู่ในอ่างล้างจานเธอก็ตกใจแล้วคนในอ่างก็ออกมาแล้วก็ได้เอาของอัดใส่อ่างไปเรื่อยๆ สูดท้ายแล้ว ก็หัวเราะ และ ทำหน้าเศร้า 

## อ้างอิง

หมวดหมู่:เพลงของออร์บิทัล
หมวดหมู่:ซิงเกิลในปี พ.ศ. 2535
อาร์เทอร์ รูบินสไตน์

**อาร์เทอร์ รูบินสไตน์** เคบีอี (28 มกราคม ค.ศ. 1887 - 20 ธันวาคม ค.ศ. 1982) นักเปียโนชาวยิว-อเมริกัน มีชื่อเสียงในระดับนานาชาติ มีผลงานการเล่นดนตรีกับผลงานของคีตกวีจำนวนมาก ได้รับการยกย่องเป็นหนึ่งในนักดนตรีที่ยิ่งใหญ่แห่งศตวรรษที่ 20 

อาร์เทอร์ รูบินสไตน์เกิดที่ชุมชนชาวยิวในเมืองวุช ทางตอนกลางของโปแลนด์ เริ่มหัดเล่นเปียโดนตั้งแต่อายุ 4 ปี โดยเข้าชั้นเรียนในวอร์ซอ จากนั้นย้ายไปเรียนต่อที่เบอร์ลิน ได้ออกแสดงครั้งแรกกับวงเบอร์ลินฟิลฮาร์โมนิกเมื่ออายุ 13 ปี จากนั้นได้ศึกษาต่อเพิ่มเติมกับคาร์ล ไฮน์ริก บาร์ท นักไวโอลินที่เคยร่วมงานกับ ฟรานซ์ ลิซท์ โจเซฟ โจอาคิม ฮานส์ ฟอน บูโลว และโยฮันเนส บราห์ม

รูบินสไตน์ออกตระเวนแสดงในสหรัฐอเมริกา ออสเตรีย อิตาลี รัสเซีย และอังกฤษ ในช่วงสงครามโลกครั้งที่หนึ่งเขาใช้ชีวิตอยู่ในลอนดอน  ต่อมาในช่วงสงครามโลกครั้งที่สองใช้ชีวิตอยู่ในสหรัฐอเมริกาจนได้รับสัญชาติอเมริกันในปี 1946 

รูบินสไตน์เสียชีวิตในวัย 95 ปีที่เจนีวา สวิตเซอร์แลนด์ ร่างของเขาถูกเผา และฝังเถ้ากระดูกไว้ที่เยรูซาเลม 

## อ้างอิง

หมวดหมู่:ชาวอเมริกันเชื้อสายยิว
หมวดหมู่:นักดนตรีชาวอเมริกัน
หมวดหมู่:นักเปียโนชาวโปแลนด์
หมวดหมู่:นักเปียโนคลาสสิก
หมวดหมู่:ชาวอเมริกันเชื้อสายโปแลนด์
หมวดหมู่:ผู้ได้รับเครื่องราชอิสริยาภรณ์เคบีอี
หมวดหมู่:บุคคลจากวุช
หมวดหมู่:ชาวยิวโปแลนด์
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
บิวติฟูล์ไลอาร์

"**บิวติฟูล์ไลอาร์**" () คือเพลงของบียอนเซ่ โนวส์ นักร้องเพลงอาร์แอนด์บี ชาวอเมริกัน และชาคีร่า นักร้องเพลงลาตินป็อปชาวโคลอมเบียน ซึ่งได้เขียนขึ้นโดย โนวส์, Amanda Ghost, Ian Dench, และ สมาชิกของ Stargate นั่นคือ Mikkel S. Eriksen และ Tor Erik Hermansen และผลิตขึ้นโดย Stargate และโนวส์สำหรับการวางจำหน่ายอัลบั้มเดี่ยวชุดสองของเธอ *[[บี'เดย์]]* อีกครั้ง และก็ได้มีฉบับมิกซ์เป็นภาษาสเปนและอังกฤษโดยใช้ชื่อว่า "Bello Embustero"

"บิวติฟูล์ไลอาร์" เป็นเพลงแรกที่วางจำหน่ายจากอัลบั้มบี'เดย์ ฉบับดีลักซ์ เพลงนี้ได้มีการเคลื่อนไหวใหญ่ที่สุดบนชาร์ต''บิลบอร์ด'' ฮอต 100 จนถึงปี 2550 และได้รับรางวัลเอ็มทีวี วิดีโอ มิวสิก อวอร์ดส ประจำปี 2550 สาขา Most EarthShattering Collaboration ในปี 2551 เพลงนี้ได้รับรางวัล Ivor Novello Awards สำหรับเพลงบริติชที่มียอดขายสูงที่สุด

## รายชื่อเพลง
;US Single

# "Beautiful Liar" (ร่วมกับชาคีร่า) – 3:21
# "Beautiful Liar (Bello Embustero)" (ฉบับภาษาสเปน) - 3:22
# "Beautiful Liar (Spanglish Version)" (ร่วมกับ Sasha a.k.a. Beyoncé) - 3:21
# "Beautiful Liar (Instrumental)" - 3:19

;Australian Single

# "Beautiful Liar" (ร่วมกับชาคีร่า) – 3:19
# "Beautiful Liar (Freemasons Remix Edit)" (ร่วมกับชาคีร่า) - 3:27

;UK Single

# "Beautiful Liar" (ร่วมกับชาคีร่า) – 3:19
# "Beautiful Liar (Freemasons Remix Edit)" (ร่วมกับชาคีร่า) - 3:27
# "Irreplaceable (Maurice Joshua Remix Edit)" - 4:03
# "Déjà Vu (Freemasons Radio Mix)" - 3:15

## รีมิกซ์
* Radio Mix/Radio Version
* Freemasons Radio Vox
* Freemasons Club Vox
* Freemasons Dub Vox
* Freemasons Club Edit
* Maurice Joshua New Main
* Maurice Joshua New Instrumental
* Karmatronic Remix
* Karmatronic Radio

## ชาร์ต

## อ้างอิง

หมวดหมู่:ซิงเกิลในปี พ.ศ. 2550
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
หมวดหมู่:เพลงของบียอนเซ่ โนวส์
ชาวอเมริกันเชื้อสายฮังการี

**ชาวอเมริกันเชื้อสายฮังการี** () คือประชาชนชาวอเมริกันที่สืบเชื้อสายมาจากชาวฮังการี ชาวฮังการีลี้ภัยไปยังสหรัฐอเมริกาหลังจาก การรุกรานของโซเวียต (Hungarian Revolution) ในปี ค.ศ. 1956 และระหว่างสงครามโลกครั้งที่สอง และ การล้างชาติโดยนาซี ในจำนวนนั้นมีจำนวนมากที่เป็นชาวยิว

## ประวัติ
ชาวฮังการีเป็นส่วนหนึ่งของชาวอเมริกันมาตั้งแต่เมื่อชายยุโรปเริ่มเข้ามาตั้งถิ่นฐานในโลกใหม่ เช่น Michael de Kovats ผู้ก่อตั้งกองทหารม้าแห่งสหรัฐอเมริกาที่มีบทบาทในการปฏิวัติอเมริกา ตั้งแต่นั้นมาชาวฮังการีก็อพยพไปตั้งหลักแหล่งในสหรัฐอเมริกาอย่างสม่ำเสมอ แต่การอพยพใหญ่ที่สำคัญก็มีเกิดขึ้นเป็นบางครั้ง

## อ้างอิง

*
*
หมวดหมู่:ชาวยิว
ชาวยิวอเมริกัน

**ชาวอเมริกันเชื้อสายยิว** () คือประชาชนชาวอเมริกันที่สืบเชื้อสายมาจากชาวยิวหรือชาวยิวที่พำนักอยู่ในสหรัฐอเมริกาในฐานะคนต่างด้าว สหรัฐอเมริกาเป็นที่ตั้งถิ่นฐานของชาวยิวที่ใหญ่เป็นที่สองของโลกรองจากอิสราเอลขึ้นอยู่กับคำจำกัดคความทางศาสนา (ชาวยิวโดยเชื้อชาติ vs ชาวยิวโดยเชื้อชาติและศาสนา) และสถิติของจำนวนประชากรต่าง ๆ ประชากรชาวอเมริกันเชื้อสายยิวประมาณว่ามีด้วยกันทั้งหมดประมาณ 5,128,000 คน หรือ 1.7% ของประชากรอเมริกันทั้งหมด ในปี ค.ศ. 2007 (301,621,000 คน) แต่จำนวนอาจจะสูงถึง 6,444,000 คน หรือ 2.2% ในขณะที่สถิติของสำนักงานสถิติกลางของจำนวนประชากรอิสราเอลประมาณว่าเป็นจำนวน 5,435,800 คนในปี ค.ศ. 2007 (75.7% ของประชากรโดยทั่วไป)

ชาวยิวในสหรัฐอเมริกาส่วนใหญ่เป็นชาวยิวอัชเคนาซิที่อพยพมาจากยุโรปกลาง และ ยุโรปตะวันออกและผู้สืบเชื้อสาย นอกจากนั้นก็ยังมีกลุ่มชนชาวยิวสาขาต่างๆ (Jewish ethnic divisions) ที่รวมทั้งมิซราฮิ และ เซฟาร์ดี ฉะนั้นชาวยิวในสหรัฐอเมริกาจึงมีด้วยกันหลายวัฒนธรรมและสาขาของศาสนาตั้งแต่ออร์ธอด็อกซ์ฮาเรดีไปจนถึงผู้ใช้ชีวิตในสังคมที่ไม่เกี่ยวข้องกับศาสนา หรือชาวยิวที่เป็นยิวโดยเชื้อชาติเท่านั้นโดยไม่นับถือศาสนาใด

## ดูเพิ่ม
* ชาวยิวพลัดถิ่น 
* ชาวยิวเซฟาร์ดี 

## อ้างอิง

## แหล่งข้อมูลอื่น

*
*
สุพิน เมหตา

**สุพิน เมหตา** เป็นนักไวโอลิน นักร้องโทนเสียงเทเนอร์ และผู้อำนวยเพลงดนตรีคลาสสิกชาวอินเดีย มีชื่อเสียงในระดับโลกในฐานะผู้กำกับดนตรีและผู้อำนวยเพลงหลักของวงนิวยอร์กฟิลฮาร์โมนิก ตั้งแต่ปีค.ศ. 1978 ถึงค.ศ. 1991

เมห์ธาเกิดในครอบครัวชาวอินเดียเชื้อสายปาร์ซี บิดาเป็นนักไวโอลินและผู้อำนวยเพลงวงบอมเบย์ซิมโฟนีออเคสตรา ศึกษาวิชาดนตรีที่เวียนนา และเริ่มเป็นผู้อำนวยเพลงตั้งแต่อายุ 22 ปี โดยได้รับรางวัลชนะเลิศการแข่งขันอำนวยเพลงระดับนานาชาติที่ลิเวอร์พูล เริ่มเป็นผู้กำกับดนตรีของมอนทรีออลซิมโฟนีออเคสตรา ในปีค.ศ. 1960 ถึงค.ศ. 1967 วงลอสแอนเจลิสฟิลฮาร์โมนิกตั้งแต่ปี 1962 ถึง 1978 และวงนิวยอร์กฟิลฮาร์โมนิก ตั้งปีค.ศ. 1978 จนกระทั่งลาออกจากวงในปีค.ศ. 1991  เป็นผู้อำนวยเพลงหลักและผู้กำกับดนตรีของวงนิวยอร์กฟิลฮาร์โมนิกที่อยู่ในตำแหน่งนานที่สุด 
 
ปัจจุบันเมห์ธาเป็นผู้กำกับดนตรีของวงอิสราเอลฟิลฮาร์โมนิกออเคสตรา ตั้งแต่ปีค.ศ. 1977 หลังจากดำรงตำแหน่งที่ปรึกษาตั้งแต่ปีค.ศ. 1969

## อ้างอิง

## แหล่งข้อมูลอื่น

* Official Website
* 

หมวดหมู่:นักดนตรีชาวอินเดีย
หมวดหมู่:นักดนตรีคลาสสิก
หมวดหมู่:นักไวโอลิน
หมวดหมู่:วาทยกร
หมวดหมู่:บุคคลจากมุมไบ
หมวดหมู่:ชาวคุชราต
ชาวอเมริกัน

**ชาวอเมริกัน** หรือ **ประชากรของสหรัฐ** () คือประชาชนของสหรัฐ ซึ่งเป็นประเทศที่ประกอบด้วยกลุ่มชนจากหลายชาติพันธุ์และเชื้อชาติ ซึ่งทำให้ชาวอเมริกันบางคนไม่ถือว่าอเมริกันเป็น "ชาติพันธุ์" (ethnicity) และจะบ่งตนเองโดยเชื้อชาติ (nationality) และชาติพันธุ์ดั้งเดิม (ancestral origin) เช่นชาวฮังการีอเมริกันเป็นต้น นอกไปจากชาวอเมริกันอินเดียนแล้ว ชาวอเมริกันเกือบทั้งหมดหรือบรรพบุรุษก็เป็นผู้ที่อพยพเข้ามาตั้งถิ่นฐานในช่วงระยะเวลาห้าร้อยปีที่ผ่านมา

การที่ชาวอเมริกันมาจากหลายชาติพันธุ์ทำให้เป็นชาติที่มีธรรมเนียม และคุณค่าที่แตกต่างกันออกไปเป็นอันมาก วัฒนธรรมที่เป็นที่ยอมรับกันโดยทั่วไปเรียกว่าวัฒนธรรมอเมริกันสายกลาง (mainstream American culture) วัฒนธรรมตะวันตกส่วนใหญ่มาจากขนบธรรมเนียมของวัฒนธรรมยุโรปตะวันตกของผู้อพยพที่เริ่มตั้งแต่การอพยพมาตั้งถิ่นฐานในสมัยแรกของชาวอังกฤษและชาวดัตช์ นอกจากนั้นวัฒนธรรมของชาวเยอรมัน, ชาวไอริช และชาวสกอตก็ยังมีอิทธิพลต่อวัฒนธรรมอเมริกันสายกลางด้วย วัฒนธรรมของทาสชาวแมนดี และ ชาวโวลอฟจากแอฟริกาตะวันตกก็ได้รับการผสมผสานเข้ามาเป็นส่วนหนึ่งของวัฒนธรรมอเมริกันสายกลาง วัฒนธรรมของชาวบันตุจากแอฟริกากลางซึ่งเป็นวัฒนธรรมที่เป็นพื้นฐานของวัฒนธรรมแอฟริกันอเมริกันก็มีอีกวัฒนธรรมหนึ่งที่มีบทบาทในวัฒนธรรมอเมริกันสายกลาง การขยายตัวไปทางตะวันตกทำให้ได้รับวัฒนธรรมของครีโอลและเคจันของลุยเซียนาเข้ามาด้วย และฮิสปานอสของตะวันตกเฉียงใต้ที่นำวัฒนธรรมเข้ามาติดต่อกับวัฒนธรรมเม็กซิโก การอพยพเข้ามาตั้งถิ่นฐานครั้งใหญ่ในปลายคริสต์ศตวรรษที่ 19 และต้นคริสต์ศตวรรษที่ 20 จากยุโรปใต้และยุโรปตะวันออกก็นำวัฒนธรรมใหม่เข้ามา และเมื่อไม่นานมานี้การเข้ามาตั้งถิ่นฐานของประชากรจากเอเชีย, แอฟริกา และโดยเฉพาะ ลาตินอเมริกาก็ยิ่งทำให้มีส่วนผสมใหม่เพิ่มมากขึ้น การอพยพเข้ามาตั้งถิ่นฐานของประชากรจากส่วนต่างๆ ของโลกที่มีวัฒนธรรมอันแตกต่างกันทำให้สหรัฐกลายเป็นประเทศมีวัฒนธรรมที่เป็นหม้อหลอม (melting pot) หรือ วัฒนธรรมเกาเหลาอย่างแท้จริง หรือ วัฒนธรรมสลัด (salad bowl culture)

## อ้างอิง

## ดูเพิ่ม
* การอพยพของมนุษย์

*
โพรเทคชัน (เพลง)

"**โพรเทคชัน**" () เป็นผลงานร่วมระหว่างแมสซีฟแอตแทกและนักร้องจากเอฟรีทิงบัทเดอะเกิร์ล  เทรซี ทอร์น ที่ปรากฏในอัลบั้มที่สองของแมสซีฟแอตแทก *[[โพรเทคชัน|Protection]]* ในรูปแบบซีดีและแผ่นเสียง 12 นิ้ว ในปี 1994 เป็นซิงเกิลที่สอง ขึ้นอันดับที่ 14 ในชาร์ตซิงเกิลแห่งสหราชอาณาจักรโดยอยู่ในชาร์ตเป็นเวลาสี่สัปดาห์ ติดอันดับที่ 27 ในนิวซีแลนด์ เพลงนี้ยังปรากฏให้อัลบั้มร่วมเพลงของ เอฟรีทิงบัทเดอะเกิร์ล *[[The Best of Everything but the Girl|The Best of]]* และ *[[Like the Deserts Miss the Rain]]*

เพลงนี้ได้ทำการแซมเพิลเพลง "เดอะเพย์แบ็ก" (The Payback) ของ เจมส์ บราวน์ ที่มีเสียงจังหวะไฮแฮตและเสียงวาห์วาห์กีตาร์คอร์ดอย่างต่อเนื่อง

## รายชื่อเพลง

**ซีดีซิงเกิลในสหราชอาณาจักร 1**
# "Protection" (7" edit)
# "Protection" (The Eno Mix)
# "Protection" (Radiation for the Nation Mix)
# "Protection" (J Sw!ft Mix)

**ซีดีซิงเกิลในสหราชอาณาจักร 2**
# "Protection"
# "Protection" (Underdog's Angel Dust Mix)
# "Three" (Dom T's House of Fortune Mix)

**แผ่นเสียงซิงเกิลในสหราชอาณาจักร**
# "Protection" (Underdog's Angel Dust Mix)
# "Protection" (Radiation for the Nation Mix)
# "Protection" (The Eno Mix)
# "Protection" (J Sw!ft Mix)
# "Protection" (album version)

**แผ่นเสียงซิงเกิลในสหราชอาณาจักร**
# "Protection" (The Eno Mix)
# "Protection" (The Eno Instrumental)
# "Protection" (Underdog's Angel Dust Mix)
# "Protection" (Angel Dust Instrumental)
# "Three" (Dom T's House of Fortune Mix)
# "Protection" (Radiation for the Nation Mix)
# "Protection" (album version)
# "Protection" (J Sw!ft Mix)

**ซีดีซิงเกิลในสหรัฐ**
# "Protection" (album version) – 7:51
# "Protection" (single edit) – 4:53
# "Protection" (The Eno Mix) – 9:10
# "Protection" (J Sw!ft Mix) – 7:12
# "Three" (Dom T's House of Fortune Mix) – 7:16

## ชาร์ต

## อ้างอิง

หมวดหมู่:ซิงเกิลในปี พ.ศ. 2538
หมวดหมู่:เพลงของแมสซีฟแอตแทก
จอร์จ เกิร์ชวิน

**จอร์จ เกิร์ชวิน** (; 26 กันยายน ค.ศ. 1898 - 11 กรกฎาคม ค.ศ. 1937)   นักเปียโนและนักแต่งเพลงชาวอเมริกัน มีผลงานในแนวดนตรีคลาสสิก และเพลงป็อบ โดยเป็นผู้ประพันธ์บทเพลงประกอบละครบรอดเวย์ที่มีชื่อเสียง ทั้งในนามส่วนตัว และผลงานร่วมกับไอรา เกิร์ชวิน พี่ชาย ที่เป็นผู้ประพันธ์คำร้อง  ผลงานที่มีชื่อเสียง เช่น ออร์เคสตราสำหรับเปียโน *[[Rhapsody in Blue]]* (1924), *[[An American in Paris]]* (1928)  อุปรากร *[[Porgy and Bess]]* (1935) ซึ่งมีเพลงที่ไพเราะและได้รับชื่อเสียงอย่างมากคือ Summertimes และเพลงประกอบภาพยนตร์ *Shall We Dance* (1937) 

จอร์จ เกิร์ชวิน เดิมชื่อ ยาค็อบ เกิร์ชโชวิตซ์ () บิดาเป็นชาวรัสเซียอพยพมาจากเซนต์ปีเตอส์เบิร์ก ชื่อ มอร์ริส เกิร์ชโชวิตซ์ ต่อมาได้เปลี่ยนชื่อสกุลเป็น เกิร์ชวิน (Gershvin, สะกดด้วย *v*)  จอร์จเป็นลูกคนที่สองในจำนวนสี่คน มีพี่ชายชื่อ อิสราเอล เกิร์ชโชวิตซ์ (ไอรา เกิร์ชวิน) มีน้องชายชื่อ อาร์เทอร์ และน้องสาวชื่อ ฟรานเชส  จอร์จเป็นคนแรกในตระกูลเกิร์ชวินที่เปลี่ยนวิธีสะกดนามสกุล จาก "Gershvin" เป็น "Gershwin"

จอร์จ เกิร์ชวินเริ่มชีวิตการแสดงดนตรีตั้งแต่อายุ 15 ปี และเริ่มมีผลงานบันทึกเสียงเมื่ออายุ 17 ปี    ในปี ค.ศ. 1924 เริ่มมีผลงานร่วมกับพี่ชาย โดยแต่งละครเพลง *Lady Be Good* มีเพลงฮิตคือเพลง "Oh, Lady Be Good!"  ตามมาด้วย *Oh, Kay!* (1926), *Funny Face* (1927), *Strike up the Band* (1927), *Show Girl* (1929), *Girl Crazy* (1930) มีเพลงฮิตคือ *I Got Rhythm* และ *Of Thee I Sing* (1931) ที่ได้รับรางวัลพูลิตเซอร์

จอร์จ เกิร์ชวินเสียชีวิตในวัยเพียง 38 ปี ด้วยโรคเนื้องอกในสมอง 

## อ้างอิง

## แหล่งข้อมูลอื่น

* Official Site
* 
* 

หมวดหมู่:คีตกวี
หมวดหมู่:นักเปียโน
หมวดหมู่:นักแต่งเพลงชาวอเมริกัน
หมวดหมู่:ชาวอเมริกันเชื้อสายรัสเซีย
หมวดหมู่:ชาวอเมริกันเชื้อสายยิว
หมวดหมู่:คีตกวีและนักแต่งเพลงชาวยิว
หมวดหมู่:บุคคลจากบรุกลิน
ไอรา เกิร์ชวิน

**ไอรา เกิร์ชวิน** (6 ธันวาคม ค.ศ. 1896 - 17 สิงหาคม ค.ศ. 1983)  นักแต่งเพลงชาวอเมริกัน มีผลงานในแนวเพลงคลาสสิก และเพลงประกอบละครบรอดเวย์ โดยเฉพาะผลงานร่วมกับจอร์จ เกิร์ชวิน ผู้เป็นน้องชาย โดยไอราเป็นผู้แต่งคำร้อง  ผลงานที่มีชื่อเสียงเช่นเพลง *I Got Rhythm*, *Embraceable You*, *The Man I Love* และ *Someone to Watch Over Me* และเพลงประกอบโอเปร่า *Porgy and Bess*  

ไอรา เกิดที่นิวยอร์ก เป็นบุตรชายคนโตของมอร์ริส และโรส เกิร์ชโชวิตซ์ เดิมชื่อ อิสราเอล เกิร์ชโชวิตซ์ ()  ต่อมาได้เปลี่ยนนามสกุลเป็น เกิร์ชวิน (Gershvin) ตามบิดา ภายหลังได้เปลี่ยนวิธีสะกดเป็น Gershwin ตามน้องชาย 

ไอรา เกิร์ชวินเริ่มเข้าวงการดนตรีเมื่ออายุ 25 ปี เมื่อปี 1921 โดยใช้นามแฝงว่า "อาร์เทอร์ ฟรานซิส" และเริ่มประสบความสำเร็จ   จากนั้นได้ร่วมงานกับจอร์จ เกิร์ชวิน ผู้เป็นน้องชาย แต่งดนตรีประกอบละครเพลง *Lady, Be Good!* เพลงเอกชื่อ "Oh, Lady Be Good!" สร้างชื่อเสียงให้กับทั้งคู่ และร่วมกันผลิตผลงานต่อมา ประกอบด้วยละครเพลงจำนวน 12 เรื่อง เพลงประกอบภาพยนตร์ 4 เรื่อง มีเพลงฮิตเช่น "The Man I Love", "Fascinating Rhythm",  "Someone to Watch Over Me", "I Got Rhythm", "Summertime" และ  "They Can't Take That Away from Me" 

หลังจากจอร์จ เกิร์ชวิน เสียชีวิตด้วยโรคเนื้องอกในสมองในปี 1937 ไอราได้หยุดแต่งเพลงเป็นเวลาหลายปี  จึงจะกลับมามีผลงานเพลงบรอดเวย์และเพลงประกอบภาพยนตร์ร่วมกับนักแต่งเพลงคนอื่น เช่น *Lady in the Dark* (1941), *Cover Girl* (1944), *Where Do We Go from Here?* (1945), *A Star Is Born* (1954)

## อ้างอิง

## แหล่งข้อมูลอื่น
* 
* 
* Official Gershwin site
* Gershwin fan site 

หมวดหมู่:นักแต่งเพลงชาวอเมริกัน
หมวดหมู่:ชาวอเมริกันเชื้อสายยิว
หมวดหมู่:ชาวอเมริกันเชื้อสายรัสเซีย
หมวดหมู่:คีตกวีและนักแต่งเพลงชาวยิว
หมวดหมู่:บุคคลจากนครนิวยอร์ก
อานนท์ นานอก

**อานนท์ นานอก**  นักฟุตบอลชาวไทย ในตำแหน่งกองหลัง ปัจจุบันเลิกเล่นฟุตบอลแล้ว

อานนท์ถือว่ามีประสบการณ์ในการเล่นฟุตบอลลีกอาชีพของไทยมาอย่างยาวนาน โดยเริ่มเล่นฟุตบอลในระดับดิวิชัน 1 กับสโมสรกรุงเทพคริสเตียน ในฤดูกาล 2544 จากนั้นได้เล่นในระดับไทยพรีเมียร์ลีกเมื่อย้ายมาสโมสรธนาคารกรุงไทย โดยคว้าแชมป์ลีกสูงสุดกับสโมสรได้ 1 สมัย และได้เล่นในฟุตบอลถ้วยเอเอฟซี แชมเปียนส์ลีก ต่อมาได้ออกไปหาความท้าทายนอกประเทศด้วยการไปร่วมทีมเปอร์ซิคู คูดัส ทีมในระดับดิวิชัน 1 ของประเทศอินโดนีเซีย ก่อนจะกลับมาค้าแข้งในประเทศไทยอีกครั้งกับสโมสรเพื่อนตำรวจ ,ทีโอที เอสซี,ทีทีเอ็ม-สมุทรสาคร ,ชัยนาท ฮอร์นบิล,เชียงราย ยูไนเต็ด และไทยฮอนด้า ลาดกระบัง ในดิวิชัน 1

โดย อานนท์ ขึ้นชื่อว่าเป็นกองหลังที่สกัดบอลได้แม่นยำและหนักหน่วงคนหนึ่งในวงการฟุตบอลไทย แต่ก็มักจะมีปัญหาด้านการควบคุมอารมณ์ทำให้ถูกลงโทษแบนและปรับอยู่หลายครั้ง

## ประวัติ
อานนท์ นานอก เกิดที่ตำบลในเมือง อำเภอพิมาย จังหวัดนครราชสีมา โด้เป็นลูกคนกลางในครอบครัว นานอก เรียนจบชั้นประถมศึกษา ที่โรงเรียนบ้านดอนแซะ ชั้น ม.1-ม.2 เรียนที่โรงเรียนพิมายวิทยา ก่อนจะย้ายมาทำงานอยู่กับน้าที่จังหวัดนนทบุรี และได้เล่นฟุตบอลเดินสายอยู่ย่านนั้น จนเข้าตาโค้ชของโรงเรียนบางบัวทองจนได้รับการชักชวนไปเป็นนักฟุตบอลของโรงเรียน และศึกษาต่อในระดับชั้น ม.3 

อานนท์ นานอก ได้ทุนนักกีฬา ศึกษาต่อในระดับชั้นมัธยมศึกษาตอนปลาย ที่โรงเรียนกรุงเทพคริสเตียนวิทยาลัย ซึ่งช่วงนี้เองที่ทำให้เขาได้รับโอกาสติดธงไตรรงค์ บนหน้าอกในนามตัวแทนทีมชาติในระดับเยาวชน เรื่อยมา

### สโมสรอินทรีเพื่อนตำรวจ
อานนท์ นานอก ได้รับมอบหมายจากเฮดโค้ช ชัยยง ขำเปี่ยม เป็นกัปตันทีมให้กับสโมสรอินทรีเพื่อนตำรวจ เพื่อช่วยดูแลเพื่อน และน้องๆในทีมทั้งใน และนอกสนาม อานนท์ นานอก เป็นกำลังสำคัญที่ทำให้สโมสรอินทรีเพื่อนตำรวจ กลับไปสู่ลีกสูงสุดของประเทศอีกครั้งในปี 2553

## รางวัลในนามทีมชาติไทย
* ชนะเลิศฟุตบอลอาเซียนเยาวชน ยู 20- 2005 (กรุงเทพ)
* เหรียญทองกีฬาซีเกมส์ 2546 (เวียดนาม) : ทีมชาติไทย U-23

## รางวัลในระดับสโมสร
* แชมป์ไทยลีก กับสโมสรฟุตบอลธนาคารกรุงไทย
* แชมป์ไทยแลนด์ดิวิชั่น 1 กับสโมสรฟุตบอลเพื่อนตำรวจ

## การทำประตูในนามทีมชาติ

## อ้างอิง

* http://www.inseepolicefc.com 

หมวดหมู่:นักฟุตบอลชายชาวไทย
หมวดหมู่:นักฟุตบอลจากจังหวัดนครราชสีมา
หมวดหมู่:บุคคลจากอำเภอพิมาย
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลกรุงเทพคริสเตียนวิทยาลัย
หมวดหมู่:ผู้เล่นสโมสรฟุตบอลธนาคารกรุงไทย
หมวดหมู่:ผู้เล่นสโมสรฟุตบอลเพื่อนตำรวจ
หมวดหมู่:ผู้เล่นสโมสรฟุตบอลทีโอที
หมวดหมู่:ผู้เล่นสโมสรฟุตบอลยาสูบ
หมวดหมู่:ผู้เล่นสโมสรฟุตบอลชัยนาท ฮอร์นบิล
หมวดหมู่:ผู้เล่นสโมสรฟุตบอลเชียงราย ยูไนเต็ด
หมวดหมู่:ผู้เล่นสโมสรฟุตบอลแอร์ฟอร์ซ ยูไนเต็ด
หมวดหมู่:ผู้เล่นสโมสรฟุตบอลนครราชสีมา มาสด้า
หมวดหมู่:ผู้เล่นสโมสรฟุตบอลไทยฮอนด้า
หมวดหมู่:ผู้เล่นสโมสรฟุตบอลอุดรธานี
หมวดหมู่:ผู้เล่นสโมสรฟุตบอลพะเยา
ชาวอังกฤษอเมริกัน

**ชาวอังกฤษอเมริกัน** หรือ **ชาวแองโกลอเมริกัน** () คือประชาชนชาวอเมริกันที่มาจากอังกฤษหรือสืบเชื้อสายมาจากบรรพบุรุษที่เป็นชาวอังกฤษ จากการสำรวจสำมะโนประชากรในปี ค.ศ. 2000 ประชากรอเมริกันที่ระบุว่ามีบรรพบุรุษที่เป็นชาวอังกฤษมีจำนวนประมาณ 9.4% ของประชากรทั้งหมดของสหรัฐ และเมื่อเปรียบเทียบจำนวนของกลุ่มชาติพันธุ์แล้วก็มีมากเป็นที่สามในบรรดาผู้สืบเชื้อสายจากชาวยุโรปรองจากชาวเยอรมันอเมริกัน และ ชาวไอริชอเมริกัน แต่จำนวนดังกล่าวเชื่อกันว่าเป็นจำนวนที่น้อยกว่าความเป็นจริงเพราะชาวอังกฤษในสหรัฐมักจะเรียกตนเองง่ายๆ ว่า "อเมริกัน" หรือถ้าสืบเชื้อสายมาจากบรรพบุรุษที่มาจากหลายประเทศในยุโรปก็มักจะระบุกลุ่มชาติพันธุ์ล่าสุด ซึ่งจากการสำรวจสัมโนประชากรในปี ค.ศ. 1980 ชาวอเมริกันกว่า 49 คนอ้างว่าสืบเชื้อสายมาจากชาวอังกฤษ ซึ่งเป็นจำนวนราว 22% ของประชากรทั้งหมดในขณะนั้น ซึ่งทำให้เป็นกลุ่มชาติพันธุ์ที่มีจำนวนมากที่สุดในสหรัฐ
 
ชาวอังกฤษที่อพยพไปตั้งถิ่นฐานในสหรัฐอเมริกาเป็นครั้งแรกไปตั้งถิ่นฐานอยู่ที่เวอร์จิเนียที่ก่อตั้งโดยทิวดอร์ และต่อมาที่พลิมัธในแมสซาชูเซตส์ จังหวัดโรมันคาทอลิกแมริแลนด์ก่อตั้งโดยสจวต

บิดาแห่งสหรัฐอเมริกาส่วนใหญ่สืบเชื้อสายมาจากชาวอังกฤษที่รวมทั้งจอร์จ วอชิงตัน เบนจามิน แฟรงคลิน, จอห์น แอดัมส์ และ ทอมัส เจฟเฟอร์สัน

## อ้างอิง

## อ่านเพิ่ม
* Berthoff, Rowland. *British Immigrants in Industrial America, 1790-1950* (1953).
* Bridenbaugh, Carl. *Vexed and Troubled Englishmen, 1590-1642* (1976).
* Erickson, Charlotte. *Invisible Immigrants: The Adaptation of English and Scottish Immigrants in Nineteenth-Century America* (1972_.
* Furer, Howard B., ed. ;;The British in America: 1578-1970* (1972).
* Hanft, Sheldon. "English Americans." in *Gale Encyclopedia of Multicultural America,* edited by Thomas Riggs, (3rd ed., vol. 2, Gale, 2014), pp. 73-86. [https://link.gale.com/apps/doc/CX3273300068/GPS?u=wikipedia&sid=GPS&xid=c8c4e529 Online]
* Tennenhouse, Leonard. *The Importance of Feeling English: American Literature and the British Diaspora, 1750-1850* (2007{.
* Van Vugt, William E. "British (English, Scottish, Scots Irish, and Welsh) and British Americans, 1870–1940’." in Elliott Barkan, ed., *Immigrants in American History: Arrival, Adaptation, and Integration* (2013): 4:237+.
* Van Vugt, William E. *British Buckeyes: The English, Scots, and Welsh in Ohio, 1700-1900'' (2006).

*
*
ซินเนอร์จีเอสพี

**ซินเนอร์จีเอสพี** (; ) เป็นบริษัทผลิตภาพยนตร์การ์ตูนสัญชาติญี่ปุ่น โดยในตอนแรกเป็นส่วนหนึ่งของโตเอแอนิเมชัน แต่ได้แยกตัวออกมาในวันที่ 1 พฤษภาคม 1998 ในภายหลังถูกรวมเป็นบริษัทในเครือโชงะกุกัง มีผลงานอนิเมะจากมังงะของโชงะกุกังทั้งแบบที่ฉายทางโทรทัศน์ โอวีเอ และอนิเมะสำหรับเว็บไซต์

## ผลงาน

### การ์ตูนโทรทัศน์

;***[[เจ้าหญิงเงือกน้อย (มังงะ)|เจ้าหญิงเงือกน้อย]]***
* ออกอากาศเมื่อ: 5 เมษายน 2003 - 25 ธันวาคม 2004
* แนว: แฟนตาซี, ตลก, ดรามา, โรแมนติก, โชโจะ
* จำนวนตอน: 91 x 24 นาที

;***[[อิทธิฤทธิ์พิชิตมายา]]***
* ออกอากาศเมื่อ: 3 เมษายน 2005 - 25 มีนาคม 2007
* แนว: แฟนตาซี, ตลก, แอคชันผจญภัย
* จำนวนตอน: 102 x 24 นาที

;***[[คิราริ สาวใสหัวใจเกินร้อย]]***
* ออกอากาศเมื่อ: 7 เมษายน 2006 - 27 มีนาคม 2009
* แนว: ตลก, ดรามา, โรแมนติก, โชโจะ
* จำนวนตอน: 153 x 24 นาที
* ผลิตร่วมกับ G&G Entertainment

;***[[ฮายาเตะ พ่อบ้านประจัญบาน]]***
* ออกอากาศเมื่อ: 1 เมษายน 2007 - 30 มีนาคม 2008
* แนว: ตลก, โรแมนติก, โชเน็น
* จำนวนตอน: 52 x 24 นาที

;***[[สามพลังป่วนพิทักษ์โลก]]***
* ออกอากาศเมื่อ: 6 เมษายน 2008 - 14 เมษายน 2009
* แนว: ตลก, แอคชัน, โชเน็น
* จำนวนตอน: 52 x 24 นาที

;***[[ครอสเกม]]***
* ออกอากาศเมื่อ: 5 เมษายน 2009 - 28 มีนาคม 2010
* แนว: ตลก, กีฬา, โชเน็น
* จำนวนตอน: 50 x 24 นาที

;***[[w:Beyblade: Metal Fusion|Beyblade: Metal Masters]]***
* ออกอากาศเมื่อ: 4 เมษายน 2010 - 27 มีนาคม 2011
* แนว: โชเน็น
* จำนวนตอน: 51 x 24 นาที

;***[[w:Beyblade: Metal Fusion|Beyblade: Metal Fury]]***
* ออกอากาศเมื่อ: 3 เมษายน 2011 - ยังออกอากาศอยู่
* แนว: โชเน็น
* จำนวนตอน: ไม่ทราบ

;***[[w:Chibi Devi!|Chibi Devi!]]***
* ออกอากาศเมื่อ: 10 ตุลาคม 2011 - ยังออกอากาศอยู่
* แนว: ตลก
* จำนวนตอน: ไม่ทราบ

### โอวีเอ

;***[[สามพลังป่วนพิทักษ์โลก]] OAV***
* วางจำหน่าย: 16 กรกฎาคม 2553
* แนว: ตลก, แอคชัน, โชเน็น
* จำนวนตอน: 1 ตอน

### อนิเมะสำหรับฉายบนเว็บไซต์

;***[[w:ja:オレ様キングダム|Ore Sama Kingudamu]]***
* เว็บไซต์: http://www.ciao.shogakukan.co.jp/ciaotv/oresama/ 

;***[[w:ja:姫ギャルパラダイス|Hime Gyaru ♥ Paradaisu]]***
* เว็บไซต์: http://www.ciao.shogakukan.co.jp/ciaotv/himegal/ 

;***[[w:ja:ショコラの魔法|Shokora no Mahou]]***
* เว็บไซต์: http://www.ciao.shogakukan.co.jp/ciaotv/chocolat/ 

## แหล่งข้อมูลอื่น
* เว็บไซต์อย่างเป็นทางการ 

หมวดหมู่:บริษัทอนิเมะ
หมวดหมู่:ชินเอแอนิเมชัน
เซอร์ไวเวอร์

**เซอร์ไวเวอร์** (Survivor) อาจหมายถึง
* เซอร์ไวเวอร์ (รายการโทรทัศน์)
* เซอร์ไวเวอร์ (วงดนตรี) วงดนตรีร็อกอเมริกัน

หมวดหมู่:เซอร์ไวเวอร์
เอกอัครราชทูต

**เอกอัครราชทูต** () เป็นนักการทูตตำแหน่งสูงสุด ซึ่งจัดการแทนประเทศหนึ่ง ๆ และปกติมักได้รับการส่งไปยังอีกประเทศหนึ่ง ไปยังรัฐบาลต่างด้าว หรือไปยังองค์การระหว่างประเทศ

ในความหมายธรรมดา คำ "ทูต" (ambassador) หมายถึง บุคคลซึ่งรัฐบาลประเทศหนึ่งส่งไปประจำอีกประเทศหนึ่งเพื่อให้จัดการแทนตน และไม่ว่าบุคคลนั้นจะมีตำแหน่งใด โดยรัฐผู้รับ (host state) จะให้ทูตมีเขตอำนาจอยู่ในสถานเอกอัครราชทูต (embassy) ซึ่งตั้งอยู่ในดินแดนของรัฐผู้รับ และรัฐผู้รับจะให้ความคุ้มกันทางทูตแก่พัทธสีมา ที่ดิน ทรัพย์สิน บุคคล ฯลฯ ของสถานเอกอัครราชทูต

บางประเทศอาจแต่งตั้งบุคคลผู้เป็นที่เลื่อมใสกว้างขวางให้เป็นเอกอัครราชทูตประจำกระทรวง (ambassador-at-large) เพื่อให้จัดการเพียงบางอย่างโดยเฉพาะ หรือรับผิดชอบท้องที่อันจำกัด ขณะที่เอกอัครราชทูตมักมีอำนาจจัดการทั่วไป

สำหรับประเทศในเครือจักรภพ มักเรียกเอกอัครราชทูตว่า ข้าหลวงใหญ่ (high commissioner) และคณะผู้แทนทางทูตจะเรียก คณะข้าหลวงใหญ่ (high commission) แทน ส่วนเอกอัครราชทูตของสันตะสำนัก (Holy See) นั้นเรียก เอกอัครสมณทูต (nuncio)

## หมายเหตุ

## อ้างอิง


หมวดหมู่:นักการทูต
คนหลุดโลก

**คนหลุดโลก** (Cast Away) เป็นภาพยนตร์ในปี 2000 กำกับโดยโรเบิร์ต เซเมกคิส นำแสดงโดย ทอม แฮงส์ โดยเขารับบทเป็นพนักงานบริษัทเฟดเอกซ์ ที่เครืองบินเกิดเจอพายุและตกลงทะเลและไปติดอยู่ที่เกาะร้างแห่งหนึ่ง แฮงส์ได้รับการเสนอชื่อเข้าชิงรางวัลออสการ์ครั้งที่ 73 ในสาขานักแสดงนำชายยอดเยี่ยม

หมวดหมู่:ภาพยนตร์อเมริกัน
หมวดหมู่:ภาพยนตร์อเมริกันที่ออกฉายในปี พ.ศ. 2543
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:ภาพยนตร์โดยดรีมเวิร์กส
หมวดหมู่:ภาพยนตร์ที่มีฉากในมอสโก
หมวดหมู่:ภาพยนตร์ที่ถ่ายทำในประเทศฟิลิปปินส์
หมวดหมู่:ภาพยนตร์ที่ถ่ายทำในประเทศรัสเซีย
หมวดหมู่:ภาพยนตร์ที่มีฉากในโอเชียเนีย
คริสเตียนร็อก

**คริสเตียนร็อก** () คือเพลงร็อกประเภทหนึ่งที่เล่นโดยสมาชิกที่นับถือคริสเตียน ที่มักจะเน้นเนื้อเพลง สาระสำคัญในเรื่องความเชื่อในคริสต์ศาสนา วงคริสเตียนร็อกส่วนใหญ่มักเกี่ยวข้อกับเพลงแนวคอนเทมโพแรรีคริสเตียน (CCM) ดนตรีคริสเตียนร็อกได้รับความนิยมอย่างมากในสหรัฐอเมริกา ในขณะที่วงคริสเตียนบางวงก็โด่งดังไปทั่วโลก

หมวดหมู่:ดนตรีร็อก
หมวดหมู่:ประเภทดนตรีร็อก
หมวดหมู่:ประเภทดนตรีคริสเตียน
เทร์รี โอควินน์

**เทร์รันซ์ "เทร์รี" โอควินน์** () เกิดเมื่อวันที่ 15 กรกฎาคม ค.ศ. 1952 เป็นนักแสดงชาวอเมริกัน มีผลงานครั้งแรกในภาพยนตร์โทรทัศน์เรื่อง *F.D.R.: The Last Year* จากนั้นเขาได้รับแสดงสมทบในภาพยนตร์และทางโทรทัศน์หลายเรื่องอย่างเช่น *[[Young Guns]]*, *[[All the Right Moves]]*, *[[Silver Bullet]]*, *[[Places in the Heart]]* และ *Between Two Women* ยังเป็นแขกให้รายการโทรทัศน์อย่าง *[[Miami Vice]]*, *[[The Twilight Zone]]*, *[[Tales of the Unexpected (TV series)|Tales of the Unexpected]]*, *[[The West Wing]]* และ *[[Remington Steele]]*

โอควินน์มีชื่อเสียงในเรื่อง *[[The Stepfather (film)|The Stepfather]]* และ *[[Stepfather II]]* และในปี 1996 เขาแสดงในบทปีเตอร์ วัตส์ใน *[[Millennium (TV series)|Millennium]]* ที่มีอยู่ 3 ฤดูกาล (1996-1999) เขายังแสดงบทจอห์น ล็อก ในซีรีส์ทางช่องเอบีซี เรื่อง *[[Lost (TV series)|Lost]]* ที่เขาได้รับรางวัลเอมมีในปี 2007 และเคยได้รับการเสนอชื่อก่อนหน้านี้นปี 2005 อีกด้วย

## อ้างอิง

## แหล่งข้อมูลอื่น

* 
* Unofficial Fan Site

หมวดหมู่:นักแสดงอเมริกัน
หมวดหมู่:ผู้ที่ได้รับรางวัลเอมมี
หมวดหมู่:บุคคลจากรัฐมิชิแกน
เคน เหลียง

**เคนเนธ เหลียง** () เกิดเมื่อวันที่ 21 มกราคม ค.ศ. 1970 เป็นนักแสดงชาวอเมริกัน เป็นที่รู้จักในภาพยนตร์ดังอย่างเช่น *[[Shanghai Kiss]]*, *[[Saw (film)|Saw]]* และ *[[X-Men: The Last Stand]]* และผลงานล่าสุดที่ทำให้เป็นที่รู้จักคือแสดงในบท ไมลส์ สเตราม์ ในซีรีส์ดราม่ายอดนิยมทางช่องเอบีซี เรื่อง *[[Lost (TV series)|Lost]]*

## อ้างอิง

หมวดหมู่:นักแสดงอเมริกัน
หมวดหมู่:ชาวอเมริกันเชื้อสายจีน
หมวดหมู่:บุคคลจากนครนิวยอร์ก
อีแวนเจไลน์ ลิลลี

**นิโคล อิแวนเจลีน ลิลลี** (; เกิด 3 สิงหาคม พ.ศ. 2522) เป็นอดีตนักแสดงและนักเขียนชาวแคนาดา เป็นที่รู้จักกับบท เคต ออสเตน ในซีรีส์แนวดราม่าทางช่องเอบีซีเรื่อง *[[อสุรกายดงดิบ]]*

## อ้างอิง

หมวดหมู่:นักแสดงแคนาดา
หมวดหมู่:บุคคลจากรัฐแอลเบอร์ตา
โอไรออน (ยานอวกาศ)

**ยานลูกเรืออเนกประสงค์โอไรออน** () เป็นยานอวกาศซึ่งตั้งใจบรรทุกลูกเรือนักบินอวกาศสูงสุดสี่คนไปเป้าหมายที่หรือพ้นวงโคจรต่ำของโลก (LEO) นาซากำลังพัฒนาเพื่อปล่อยบนระบบปล่อยอวกาศ ปัจจุบัน ตั้งใจให้โอไรออนอำนวยความสะดวกการสำรวจดาวเคราะห์น้อยและดาวอังคารของมนุษย์ ตลอดจนให้ลูกเรือและขีดความสามารถการขนส่งสัมภาระไปและกลับจากสถานีอวกาศนานาชาติ

นาซาประกาศ MCOV เมื่อวันที่ 24 พฤษภาคม 2554 การออกแบบอาศัยยานสำรวจลูกเรือโอไรออนจากโครงการคอนสตัลเลชัน (Constellation program) ที่ถูกยกเลิก มีสองมอดูลหลัก ล็อกฮีดมาร์ตินกำลังสร้างมอดูลสั่งการโอไรออนที่ศูนย์ประกอบมีชู (Michoud Assembly Facility) ในนิวออร์ลีนส์ ส่วนแอร์บัสกลาโหมและอวกาศกำลังสร้างมอดูลบริการโอไรออน จัดโดยองค์การอวกาศยุโรป

เที่ยวบินทดสอบแรกของ MPCV เรียก การทดสอบการบินสำรวจ 1 (EFT-1) ถูกปล่อยบนจรวดเดลตา 4 เฮฟวีเมื่อวันที่ 5 ธันวาคม 2557 บนเที่ยวบินนาน 4 ชั่วโมง 24 นาที ลงจอดที่เป้าหมายในมหาสมุทรแปซิฟิกเมื่อเวลา 10:29 เซ็นทรัล (ล่าช้าจากวันก่อนเพราะปัญหาเทคนิค) ภารกิจบรรทุกนักบินอวกาศแรกคาดว่ายังไม่เกิดจนปี 2559

## อ้างอิง

## แหล่งข้อมูลอื่น

* Official Orion NASA Web Site
* Lockheed Martin Orion Crew Vehicle Site 
* NASA Budget Lays Out CEV Spiral Development - Aerospace Daily  (Feb 4, 2004)

หมวดหมู่:นาซา
หมวดหมู่:ยานอวกาศที่มีมนุษย์ควบคุม
รีเบกกา เมเดอร์

**รีเบกกา เมเดอร์** () เกิดเมื่อวันที่ 2 กรกฎาคม ค.ศ. 1977 เป็นนักแสดงชาวอังกฤษ ปรากฏในซีรีส์ทางโทรทัศน์ของอเมริกันหลายเรื่อง เธอรับบทเป็นมอร์แกน กอร์ดอนใน *All My Children* ราว 12 ตอน และในฤดูใบไม้ร่วงเธอแสดงในซีรีส์เกี่ยวกับกฎหมายทางช่องฟอกซ์ เรื่อง *Justice* จากนั้นปี 2008 เธอรับบทเป็นนักมานุษยวิทยา ชื่อชาล็อตต์ ลูวิส ในซีรีส์ทางช่องเอบีซี เรื่อง *[[Lost (TV series)|Lost]]*.

## อ้างอิง

หมวดหมู่:นักแสดงอังกฤษ
หมวดหมู่:บุคคลจากเคมบริดจ์
คริสเตียนเมทัล

**คริสเตียนเมทัล** () เป็นดนตรีประเภท เฮฟวีเมทัล ชนิดหนึ่ง ที่มีเนื้อร้องและธีมที่เกี่ยวข้องกับชาวคริสเตียน

คริสเตียนเมทัลเริ่มเกิดขึ้นในช่วงปลายคริสต์ทศวรรษ 1970 ในช่วง Jesus Movement (คือช่วงยุคปี 70 ที่คนอเมริกันหันมาหาพระเจ้าอย่างมาก) และบุกเบิกโดยวงอเมริกันอย่าง เรเซอร์เรกชันแบนด์ และวงจากสวีเดน เยรูซาเลม และวงสไตรเปอร์จากลอสแอนเจลิส ได้ทำให้แนวเพลงนี้เป็นที่โดดเด่นทางสื่อในช่วงกลางคริสต์ทศวรรษ 1980 คำว่าคริสเตียนร็อก นั้นเกิดขึ้นในปี 1984 ในช่วงที่เพลงแนวเฮฟวีเมทัลแตกแขนงแนวเพลงย่อยไปหลายแนวทาง ในช่วงเวลาเดียวกัค่ายเพลงเมทัลเบลดเรเคิดส์ เกิดขึ้นมาพร้อมกับคำว่า "ไวต์เมทัล" ในทางตรงข้ามกับการเติบโตของแบล็กเมทัล ในตลาดของวงแนวดูมเมทัล กับวงอย่าง ทรับเบิล ที่เป็นที่รู้จักในเรื่องมีเนื้อหาอิงไบเบิล เป็นผลทำให้คำว่า "ไวต์เมทัล" ได้ถูกเปลี่ยนมาเป็นคริสเตียนเมทัล ตั้งแต่ต้นคริสต์ทศวรรษ 1990 เมื่อความนิยมในกระแสหยุดลงและเริ่มก้าวไปสู่เพลงใต้ดิน หลังจากนั้นในประเทศที่ใช้ภาษาอังกฤษ อย่างในอเมริกาเหนือ สหราชอาณาจักร ออสเตรเลีย และในยุโรปกลางและเหนือได้รับคำว่า คริสเตียนเมทัลไปใช้ ขณะที่คำว่า ไวต์เมทัล ยังคงใช้ในอเมริกาใต้และยุโรปตะวันตกเฉียงใต้ วงทัวร์นิเกตจากแคลิฟอร์เนียและวงมอร์ติฟิเคชันจากออสเตรเลีย เป็นผู้นำแนวเพลงนี้ในคริสต์ทศวรรษ 1990 ส่วนวงเมทัลคอร์อย่าง อันเดอร์โอท เดมอนฮันเตอร์ แอสไอเลย์ดายอิง และนอร์มาจีน ก็ถูกขนานนามจากนิตยสารรีโวลเวอร์ ว่าเป็น "กองกำลังศักดิ์สิทธิ์" เป็นผู้นำฟื้นฟูเพลงแนวนี้ในคริสต์ทศวรรษ 2000 ที่ประสบความสำเร็จบนชาร์ตบิลบอร์ด 200

ถึงแม้ว่า คริสเตียนเมทัล จะใช้ในความหมายทางด้านดนตรี แต่ในบางครั้งก็การใช้คำนี้ข้ามไปแนวเพลงอื่น วงที่เป็นแนวคริสเตียนเมทัลจะคงมีความเป็นคริสเตียนเมทัลถึงแม้เพลงจะมีความหนัก แรง ซึ่งตรงข้ามกับการใช้ความหมายทั่วไปที่ คริสเตียนเมทัลมีความหมายแนวที่เบากว่าเฮฟวีเมทัล ตัวอย่างเช่น ในออลมิวสิกระบุนิยาม คริสเตียนเมทัลไว้ว่า "ระหว่างและป็อปเมทัล ถึงแม้ว่าในบางครั้งจะมีบางวงที่หนักกว่า" อย่างไรก็ตาม สิ่งเดียวที่เชื่อโยงในความเป็นวงคริสเตียนเมทัลที่สุดคือ เนื้อเพลง และในบางครั้ง ธีมของคริสเตียนจะหลอมไปกับแนวเพลงหลักของวง ที่พูดสาระสำคัญคริสเตียนเป็นหลัก

## อ้างอิง

หมวดหมู่:แนวเพลงย่อยเฮฟวีเมทัล
ชาวเวลส์

**ชาวเวลส์** (, ) เป็นชาติและกลุ่มชาติพันธุ์เซลคิก ที่อาศัยอยู่ในประเทศเวลส์ "ชาวเวลส์"ใช้กล่าวถึงผู้ที่เกิดในประเทศเวลส์ () และผู้มีบรรพบุรุษเป็นชาวเวลส์ ซึ่งถูกรับรู้หรือรับรู้มรดกทางวัฒนธรรมและต้นกำเนิดของบรรพบุรุษ เวลส์เป็นหนึ่งในสี่ประเทศในสหราชอาณาจักร ประชากรส่วนใหญ่ที่อาศัยในเวลส์มีสิทธิพลเมืองอังกฤษ 

จอห์น เดวีส์ให้ความเห็นว่าที่มาของ "ชาติเวลส์" (Welsh nation) สืบได้ว่ามีมาตั้งแต่ปลายคริสต์ศตวรรษที่ 4 ถึงต้นคริสต์ศตวรรษที่ 5 หลังจากที่โรมันถอนตัวจากบริเตน แม้ว่ากลุ่มภาษาบริธอนิค เคลติคจะยังใช้เป็นภาษาพูดต่อมาอีกเป็นเวลานานหลังจากนั้น ชาวเวลส์ก็เช่นเดียวกับกลุ่มชาติพันธุ์อื่นที่กล่าวถึงตนเองว่าเป็นเวลส์ และเป็นที่รู้จักโดยผู้อื่นว่าเวลส์ และอาจจะมีภาพพจน์ของตนเองที่มีวัฒนธรรมร่วมกันและสืบเชื้อสายมาจากบรรพบุรุษเดียวกัน การวิจัยนามสกุลของชาวเวลส์พบว่าประชากรราว 18,000 คนหรือประมาณ 35%  ของประชากรเวลส์ทั้งหมดมีนามสกุลที่มีที่มาจากภาษาเวลส์ เมื่อเทียบกับเพียง 5.3% ในสหราชอาณาจักร, 4.7% ในนิวซีแลนด์, 4.1% ในออสเตรเลีย และ 3.8% ในสหรัฐ เมื่อเทียบกับจำนวน 16.30 คนในบริเวณที่ศึกษาที่สืบเชื้อสายมาจากชาวเวลส์ ชาวเวลส์มากกว่า 300,000 คนอาศัยอยู่ที่ลอนดอน

## อ้างอิง

## อ่านเพิ่ม
* 
* 
* 
* 
* 
* 
* 

## แหล่งข้อมูลอื่น

* BBC Wales: Welsh Comings and Goings: The history of migration in and out of Wales
* BBC News report: The Numbers of Welsh (and Cornish)

*
หมวดหมู่:ชาวเคลต์‎‎
หมวดหมู่:กลุ่มชาติพันธุ์ในยุโรป
ว
หมวดหมู่:กลุ่มชาติพันธุ์ในเวลส์
ชาวโปแลนด์

**ชาวโปแลนด์** หรือ **ชาวโปล** ( เอกพจน์ *Polak*, ) เป็นกลุ่มชาติพันธุ์ในกลุ่มชนสลาฟตะวันตกที่ตั้งถิ่นฐานอยู่ในปัจจุบันคือโปแลนด์ ชาวโปแลนด์บางครั้งก็จะได้รับการบรรยายว่าเป็นผู้ที่มีวัฒนธรรมโปแลนด์ร่วมกัน และสืบเชื้อสายโปแลนด์ ศาสนาส่วนใหญ่เป็นโรมันคาทอลิก ชาวโปแลนด์อาจจะมหาหมายถึงทั้งผู้ที่ตั้งถิ่นฐานอยู่ในโปแลนด์เองที่มีเชื้อสายโปแลนด์หรือชาติพันธุ์อื่น นอกจากนั้นก็ยังมีกลุ่มชนชาวโปแลนด์พลัดถิ่น (Polonia) ที่ไปตั้งหลักแหล่งทั่วไปในยุโรปตะวันตก ยุโรปตะวันออก ทวีปอเมริกา และออสเตรลีย

## อ้างอิง

## ดูเพิ่ม
* ชาวโปแลนด์อเมริกัน 

*
หมวดหมู่:กลุ่มชาติพันธุ์ในยุโรป
หมวดหมู่:ชาวสลาฟ
หมวดหมู่:กลุ่มชาติพันธุ์ในประเทศโปแลนด์
ราชอาณาจักรทอเลมี

**ราชอาณาจักรทอเลมี** (, ) ตั้งอยู่ในอียิปต์ปัจจุบัน เป็นอาณาจักรที่ก่อตั้งขึ้นหลังจากที่อเล็กซานเดอร์มหาราชได้รับชัยชนะต่ออียิปต์ในปี 332 ก่อนคริสต์ศักราช และสิ้นสุดลงเมื่อคลีโอพัตราสิ้นพระชนม์ เมื่อโรมันได้รับชัยชนะต่ออียิปต์ในปี 30 ก่อนคริสต์ศักราช ราชอาณาจักรทอเลมีก่อตั้งขึ้นโดยทอเลมีที่ 1ผู้ประกาศตนเป็นฟาโรห์แห่งอียิปต์ ทอเลมีสร้างอียิปต์เป็นรัฐกรีกที่มีอาณาบริเวณตั้งแต่ทางใต้ของซีเรียไปจนถึงไซรีนในลิเบีย และทางใต้ไปถึงนิวเบีย โดยมีอะเล็กซานเดรียเป็นเมืองหลวงและเป็นศูนย์กลางของวัฒนธรรมกรีกและการค้า เพื่อให้เป็นที่ยอมรับของประชาชนในอียิปต์ทอเลมีก็ประกาศตนว่าเป็นผู้ครองต่อจากฟาโรห์ ผู้ครองราชย์ต่อมารับธรรมเนียมของอียิปต์โบราณในการเสกสมรสกับพี่น้องกันเอง ปฏิบัติตัวและแต่งตัวอย่างอียิปต์ วัฒนธรรมกรีกรุ่งเรืองในอียิปต์จนกระทั่งเมื่อถูกพิชิตโดยมุสลิม ราชวงศ์ทอเลมีต้องต่อสู้กับการปฏิวัติภายในประเทศและการสงครามกับภายนอกซึ่งนำมาซึ่งความเสื่อมโทรมของอำนาจจนกระทั่งมาถูกผนวกโดยจักรวรรดิโรมัน

## พระเจ้าอเล็กซานเดอร์มหาราช
ในปี 332 ก่อนคริสต์ศักราชพระเจ้าอเล็กซานเดอร์มหาราชกษัตริย์ราชอาณาจักรมาซิโดเนียทรงพิชิตอียิปต์ได้โดยมิได้รับการต่อต้านเท่าใดนักจากฝ่ายเปอร์เชีย อเล็กซานเดอร์ทรงได้รับการต้อนรับโดยชาวอียิปต์ในฐานะผู้ปลดปล่อย พระองค์ทรงแสดงความนับถือวัฒนธรรมของอียิปต์แต่ทรงแต่งตั้งชาวกรีกเป็นผู้บริหารทั้งหมด และทรงก่อตั้งเมืองใหม่อเล็กซานเดรียให้เป็นเมืองหลวง เมื่ออเล็กซานเดอร์ออกจากอียิปต์อีกปีหนึ่งต่อมาพระองค์ก็ทรงทิ้งอียิปต์ให้อยู่ภายใต้การปกครองของข้าหลวงคลีโอเมนีสแห่งนอเครติส (Cleomenes of Naucratis)

## อ้างอิง

## ดูเพิ่ม
*ราชอาณาจักร

หมวดหมู่:รัฐสิ้นสภาพในทวีปแอฟริกา
หมวดหมู่:รัฐสิ้นสภาพในประเทศอียิปต์
หมวดหมู่:รัฐสิ้นสภาพในประเทศซีเรีย
หมวดหมู่:รัฐสิ้นสภาพในประเทศลิเบีย
หมวดหมู่:รัฐและดินแดนที่ก่อตั้งในศตวรรษที่ 4 ก่อนคริสตกาล
หมวดหมู่:สิ้นสุดในศตวรรษที่ 1 ก่อนคริสตกาล
ท
ทูต

**ทูต** มีความหมายว่า *ตัวแทน, ผู้รับเจรจาแทน* อาจหมายถึง
* นักการทูต, ผู้แทนทางการทูต (diplomat, emissary, envoy)
** ราชทูต
*** เอกอัครราชทูต (ambassador)
*** อัครราชทูต (minister)
** เอกอัครสมณทูต (nuncio)
** คณะทูตานุทูต, ทูตานุทูต (diplomatic corps, corps diplomatique)
** คณะทูต (diplomatic mission)
** อุปทูต (chargé d'affaires)
** ผู้ช่วยทูต (attaché)
* สถานทูต
** สถานเอกอัครราชทูต (embassy)
** สถานอัครราชทูต (legation)
* ทูตสันถวไมตรี (goodwill ambassador)
* เทวทูต, ทูตสวรรค์, นางฟ้า (angel)
ราชอาณาจักรแดลเมเชีย

**ราชอาณาจักรแดลเมเชีย** (; ; ) เป็นราชอาณาจักรหนึ่งของจักรวรรดิออสเตรียระหว่าง ค.ศ. 1815 จนถึง ค.ศ. 1918 โดยมีเมืองหลวงอยู่ที่ซาดาร์

## ประวัติ
ราชอาณาจักรแดลเมเชียก่อตั้งขึ้นเป็นดินแดนของกลุ่มจังหวัดอิลลิเรีย (Illyrian Provinces) ของราชวงศ์ฮับส์บูร์กที่ได้มาจากจักรวรรดิฝรั่งเศส ในปี ค.ศ. 1815 แดลเมเชียเป็นเขตบริหารที่แยกจากราชบัลลังกฮับส์บูร์กมาจนกระทั่งปี ค.ศ. 1918 เมื่อดินแดนส่วนใหญ่ (ยกเว้นซาดาร์และเกาะลาสโตโว) กลายเป็นส่วนหนึ่งของรัฐแห่งชาวสโลวีน โครแอต และเซิร์บ และราชอาณาจักรแห่งชาวเซิร์บ โครแอต และสโลวีน (ต่อมาคือราชอาณาจักรยูโกสลาเวีย) ผลจากรัฐธรรมนูญวีดอฟดาน (Vidovdan Constitution) ราชอาณาจักรส่วนใหญ่แบ่งออกเป็นจังหวัดสปลิตและจังหวัดดูบรอฟนิก โดยอ่าวคอทอร์แบ่งเป็นจังหวัดเซตาของมอนเตเนโกร

## อ้างอิง

## ดูเพิ่ม
*ประวัติศาสตร์โครเอเชีย

หมวดหมู่:รัฐสิ้นสภาพในประเทศโครเอเชีย
หมวดหมู่:รัฐสิ้นสภาพในประเทศมอนเตเนโกร
หมวดหมู่:จักรวรรดิออสเตรีย
หมวดหมู่:รัฐและดินแดนที่ก่อตั้งในปี พ.ศ. 2358
ด
หมวดหมู่:สิ้นสุดในปี พ.ศ. 2461
หมวดหมู่:เขตการปกครองของจักรวรรดิออสเตรีย-ฮังการี
หมวดหมู่:ฝ่ายมหาอำนาจกลาง
ฝรั่ง (คน)

[thumb|250px|จิตรกรรมฝาผนังรูปฝรั่งต่อสู้กับยักษ์ภายใน[วัดสระเกศราชวรมหาวิหาร]]
[thumb|250px|ฝรั่งขณะร่วมพิธีทางศาสนาที่[วัดพระศรีรัตนศาสดาราม เมื่อ พ.ศ. 2554]]
**ฝรั่ง** เป็นคำภาษาไทย ที่ใช้เรียกชาวต่างชาติที่เชื้อสายยุโรป หรือชาวผิวขาวโดยที่มิได้ระบุเชื้อชาติหรือสัญชาติ  คำว่า *ฝรั่ง* นี้ ใช้กันเป็นภาษาปาก หรือภาษาลำลอง ถือเป็นคำที่มีความหมายกลาง ๆ แต่ในบางครั้ง ก็มีความหมายเชิงดูหมิ่นหรือแปลกแยกได้เช่นกัน ขึ้นอยู่กับรูปการณ์ ในสมัยโบราณ จะใช้เรียกกันเต็ม ๆ ว่า พวก *ฝรั่งตาน้ำ[[ข้าว]]* ซึ่งมีอารมณ์เชิงดูถูกของคนโบราณซ่อนอยู่ จนปัจจุบัน กร่อนลงเหลือเพียง *ฝรั่ง*

## ศัพทมูลวิทยาและการใช้อื่น ๆ
โดยมากมักสันนิษฐานว่า *ฝรั่ง* กร่อนมาจากคำว่า *[[ฝรั่งเศส]]* ซึ่งทับศัพท์มาจากชื่อประเทศฝรั่งเศสในภาษาฝรั่งเศสว่า *ฟรองซ์* (France) แต่เชื่อว่าแท้ที่จริงแล้ว คำว่า *ฝรั่ง* น่าจะมาจากภาษาฮินดีคำว่า *ฟิรังกี* (firangi; เทวนาครี: फिरंगी, "คนต่างชาติ") ซึ่งเป็นคำที่ใช้ดูถูกชาวตะวันตกในยุคที่จักรวรรดิอังกฤษปกครองอินเดีย หรือมาจากภาษาเปอร์เซียคำว่า *ฟารัง* หรือ *ฟารังกี* (farang; فرنگ หรือ farangī; فرنگی) ซึ่งหมายถึงชาวแฟรงก์ และต่อมาได้ใช้เรียกชาวยุโรปตะวันตกหรือละตินโดยทั่วไป

นอกจากนี้แล้วคำว่า *ฝรั่ง* ยังเป็นคำที่ใช้เรียกต่อท้ายชื่อของสิ่งต่าง ๆ ที่มีที่มาจากต่างประเทศอีกด้วย เช่น หางนกยูงฝรั่ง, ผักชีฝรั่ง, มันฝรั่ง, หมากฝรั่ง เป็นต้น

## อ้างอิง
*
*

## แหล่งข้อมูลอื่น

หมวดหมู่:คำและวลีภาษาไทย
หมวดหมู่:สเลอร์เกี่ยวกับชาติพันธุ์และศาสนา
ดัชชีชเลสวิช

**ดัชชีชเลสวิช** (; ; ; ) เป็นดัชชีหนึ่งในภูมิภาคจัตแลนด์ใต้ ( *Sønderjylland*) ครอบคลุมพื้นที่ระหว่างประมาณ 60 กิโลเมตรทางเหนือ และ 70 กิโลเมตรทางใต้ ของพรมแดนปัจจุบันระหว่างประเทศเยอรมนีและประเทศเดนมาร์ก พื้นที่นี้ถูกแบ่งระหว่างสองประเทศตั้งแต่ ค.ศ. 1920 โดย ชเลสวิชเหนืออยู่ในเดนมาร์กและชเลสวิชใต้ อยู่ในเยอรมนี ภูมิภาคนี้ในภาษาอังกฤษบางครั้งเรียกว่า สเลสวิก (*Sleswick*)

ต่างจากฮ็อลชไตน์และเลาเอินบวร์ค ดินแดนชเลสวิชไม่เคยเป็นส่วนหนึ่งของสมาพันธรัฐเยอรมันแต่กลับเป็นแคว้นศักดินาของเดนมาร์ก (fief of Denmark) ซึ่งประชากรในพื้นที่พูดทั้งภาษาเดนมาร์ก เยอรมัน และฟรีเซียเหนือ ทั้งกลุ่มชาตินิยมเดนมาร์กและเยอรมันในศตวรรษที่ 19 ต่างต้องการให้ชเลสวิชกลายเป็นส่วนหนึ่งของรัฐชาติของตนเอง การลุกฮือของชาวเยอรมันในเดือนมีนาคม ค.ศ. 1848 จุดชนวนให้เกิดสงครามชเลสวิชครั้งที่หนึ่งซึ่งสิ้นสุดใน ค.ศ. 1852 ต่อมาในสงครามชเลสวิชครั้งที่สองเมื่อ ค.ศ. 1864 ดินแดนทั้งสามดัชชี (ชเลสวิช, โฮลชไตน์และเลาเอินบวร์ค) ตกอยู่ภายใต้การปกครองร่วมกันของออสเตรียและปรัสเซียและใน ค.ศ. 1866 ทั้งหมดก็กลายเป็นส่วนหนึ่งของปรัสเซียแต่เพียงรัฐเดียว

## ประวัติศาสตร์
ในช่วงยุคกลางตอนต้น พื้นที่นี้มีความสำคัญในฐานะเขตกันชนระหว่างเดนมาร์กกับจักรวรรดิโรมันอันศักดิ์สิทธิ์ที่ทรงอำนาจทางตอนใต้ นอกจากนี้ยังเป็น เส้นทางการค้าสำคัญระหว่างทะเลเหนือและทะเลบอลติก เชื่อมโยงเส้นทางค้าผ่านรัสเซียกับเส้นทางค้าริมแม่น้ำไรน์และชายฝั่งมหาสมุทรแอตแลนติก (ดูเพิ่ม คลองคีล) โดยในบันทึกยุคแรก ๆ ยังไม่มีการแยกชัดเจนระหว่างจัตแลนด์เหนือ (North Jutland) และ จัตแลนด์ใต้ (South Jutland)

## ดูเพิ่ม
* ดัชชี
* รายชื่อดยุกแห่งชเลสวิช

## อ้างอิง

* Danmarkshistoriens hvornår skete det, Copenhagen: Politiken, 1966, p. 65 



หมวดหมู่:รัฐสิ้นสภาพในประเทศเยอรมนี
หมวดหมู่:รัฐสิ้นสภาพในประเทศเดนมาร์ก
หมวดหมู่:รัฐและดินแดนที่ก่อตั้งในคริสต์ศตวรรษที่ 11
หมวดหมู่:สิ้นสุดในคริสต์ศตวรรษที่ 19
หมวดหมู่:ภูมิภาคที่ถูกแบ่งแยก
Electret microphone

thumb|Electret condenser microphone capsules
**Electret microphone** เป็นประเภทของไมโครโฟนคอนเดนเซอร์ ซึ่งไม่จำเป็นต้องใช้ไฟเลี้ยง เนื่องจากวัสดุที่ใช้ได้มีการประจุไฟฟ้าอย่างถาวรแล้ว Electret ทำจากวัสดุที่ไม่นำไฟฟ้า และมีไฟฟ้าประจุที่วัสดุแล้ว ชื่อนี้มาจาก electrostatic และ magnet รวมกัน

## ประวัติ
Electret microphone ผลิตขึ้นในปี ค.ศ. 1920 ถูกนำมาเป็นองค์ประกอบของคอนเดนเซอร์ไมโครโฟน แต่ก็ยังไม่สามารถทำได้ จนทำสำเร็จในปี ค.ศ. 1962 Gerhard Sessler และ Jim West ได้นำ Teflon มาใช้เป็นวัสดุ ปัจจุบันถูกใช้กันอย่างแพร่หลาย ถึงแม้ว่า Electret microphone จะราคาถูกและมีคุณภาพต่ำ แต่ข้อดี คือ สัญญาณรบกวนต่ำ และอายุการใช้งานนานมีปฏิกิริยาต่อ ultra-flat ได้ดี ซึ่งจำเป็นสำหรับไมโครโฟน

## การผลิต
โดยปกติจะหลอมวัสดุที่จะใช้ทำซึ่งเป็นฉนวนก่อน วัสดุเหมาะสม เช่น พลาสติกหรือขี้ผึ้ง แล้วปล่อยให้แข็งในบริเวณที่มีสนามไฟฟ้าทำให้วัสดุเกิดประจุไฟฟ้าขึ้น โดยแยกเป็นขั้วลบและขั้วบวก

## ประเภท
Electret microphone แบ่งเป็น3 ประเภทหลัก ดังนี้
# Foil-type or diaphragm-type เป็นชนิดที่ใช้บ่อย แต่มีคุณภาพต่ำ
# Back electret เหมาะสำหรับการผลิตทรานดิวเซอร์
# Front electret

## อ้างอิง
* 

หมวดหมู่:เครื่องเสียง
หมวดหมู่:สิ่งประดิษฐ์ของสหรัฐ
ฟาร์อีสเทิร์นอีโคโนมิกรีวิว

**ฟาร์ อีสเทิร์น อีโคโนมิก รีวิว** () เป็นนิตยสารข่าวภาษาอังกฤษที่มีชื่อเสียงในภูมิภาคเอเชีย โดยเป็นกิจการหนึ่งของบริษัทดาวโจนส์แอนด์โค ซึ่งมีสำนักงานอยู่ในเขตบริหารพิเศษฮ่องกง ออกเป็นฉบับปฐมฤกษ์ เมื่อวันที่ 16 ตุลาคม พ.ศ. 2489 นับเป็นผู้บุกเบิกความเป็นวิชาชีพของสื่อมวลชน รวมถึงมีส่วนในการร่วมสร้างมาตรฐานของสื่อสารมวลชนในภูมิภาคเอเชีย ภายหลังสงครามโลกครั้งที่สอง ขณะที่สื่อในแต่ละประเทศ มีข้อจำกัดด้านเสรีภาพของการนำเสนอข่าวสารตามข้อเท็จจริง

ดาวโจนส์แอนด์โค แสดงความพยายามในการกอบกู้ ฟาร์ อีสเทิร์น อีโคโนมิก รีวิว อยู่หลายครั้ง ที่สำคัญคือ การปรับลดคาบการจำหน่าย จากรายสัปดาห์เป็นรายเดือน และเลิกจ้างพนักงานถึงร้อยละ 10 หรือ 80 ตำแหน่ง แต่ยอดจำหน่ายและยอดโฆษณาก็ยังอยู่ในภาวะขาดทุนอย่างต่อเนื่อง จนกระทั่งในที่สุด ต้องประกาศปิดตัวนิตยสารฉบับนี้ โดยจะยุติการตีพิมพ์ ในฉบับเดือนธันวาคม พ.ศ. 2552 รวมระยะเวลา 63 ปี

## อ้างอิง
* ปิดตำนาน 63 ปี "ฟาร์อีสต์เทิร์นฯ" ขาดทุนยับ กู้ไม่ขึ้น เลิกพิมพ์ ธ.ค.นี้ จากมติชนออนไลน์

## แหล่งข้อมูลอื่น
* เว็บไซต์อย่างเป็นทางการ 

หมวดหมู่:นิตยสารข่าว
รัฐแห่งชาวสโลวีน โครแอต และเซิร์บ

**รัฐแห่งชาวสโลวีน โครแอต และเซิร์บ** () เป็นรัฐที่ก่อตั้งขึ้นเพียงในระยะเวลาอันสั้น โดยตั้งอยู่ทางตอนใต้สุดของจักรวรรดิออสเตรีย-ฮังการี รัฐแห่งชาวสโลวีน โครแอต และเซิร์บก่อตั้งขึ้นหลังจากการยุบตัวของจักรวรรดิหลังสงครามโลกครั้งที่หนึ่ง โดยประชาชนชาวสโลวีน ชาวโครเเอต และชาวเซิร์บ รวมไปถึงชาวบอสนีแอก

## ชื่อ
รัฐแห่งชาวสโลวีน โครแอต และเซิร์บรู้จักกันในภาษาสโลวีนว่า "Država Slovencev, Hrvatov in Srbov", ในภาษาเซอร์เบีย-โครเอเชียว่า "Država Slovenaca, Hrvata i Srba" ในภาษาเซอร์เบียว่า "Држава Словенаца, Хрвата и Срба"

"เซิร์บ" ในชื่อรัฐหมายถึงประชากรในบอสเนียและเฮอร์เซโกวีนา โครเอเชีย-สโลวีเนีย (รวมทั้งเซอร์เมีย) และดัลเมเชีย (รวมทั้งอ่าวโคตอร์และมอนเตเนกรินลิตเทอรัลไปจนถึงสปิชไม่ไกลจากบาร์) ไม่ใช่ประชากรของราชอาณาจักรเซอร์เบีย (ซึ่งมีอาณาเขตครอบคลุมดินแดนที่เป็นสาธารณรัฐมาซิโดเนียในปัจจุบัน) ราชอาณาจักรมอนเตเนโกร และภูมิภาควอยวอดีนา (รวมทั้งบานัต บัชกา และบารันยา)

## ดูเพิ่ม
* ประวัติศาสตร์สโลวีเนีย

หมวดหมู่:รัฐสิ้นสภาพในทวีปยุโรป
หมวดหมู่:รัฐสิ้นสภาพในประเทศสโลวีเนีย
หมวดหมู่:รัฐสิ้นสภาพในประเทศโครเอเชีย
หมวดหมู่:รัฐสิ้นสภาพในประเทศเซอร์เบีย
หมวดหมู่:รัฐและดินแดนที่ก่อตั้งในปี พ.ศ. 2461
หมวดหมู่:สิ้นสุดในปี พ.ศ. 2461
หมวดหมู่:รัฐบาลชั่วคราว